<classify> Akizungumza na gazeti hili jana Mkuu wa Idara ya Habari na Mawasiliano wa Yanga Jerry Muro alisema safari hiyo itaanzia makao makuu ya klabu hiyo mtaa wa Twiga na Jangwani.Safari imeiva ya wanachama wetu wataondoka kesho leo kwa basi ambalo limeandaliwa kwa ajili ya kuisapoti timu katika mchezo wa marudiano utakaochezwa nje ya mji wa Harare, maandalizi yamekamilika, alisema.Muro alisema mchezo utachezwa saa tisa kwa saa za nchi hiyo kwenye uwanja wa Mandava uliopo katika jimbo la Tsvishavane.Yanga inakwenda Zimbabwe ikiwa kifua mbele kwa mabao 5-1 iliyoyapata katika mchezo wa kwanza uliochezwa kwenye Uwanja wa Taifa, Dar es Salaam wiki mbili zilizopita.Katika mchezo huo wa marudiano wanahitaji sare yoyote na hata wakifungwa mabao chini ya matano, watakuwa na faida ya kuvuka katika hatua nyingine.Wakati huoho,watani wa jadi Simba walisema wanawatakia Yanga kila la heri katika kuwakilisha nchi vizuri kwenye michuano hiyo.Msemaji wa Simba Haji Manara alisema licha ya kuwa ni wapinzani wao, hawana kinyongo katika kuitakia heri kuwakilisha nchi kwa kuhakikisha wanafanya vizuri.  <topic>: MICHEZO 